Създаден е в памет на жертвите на арменския геноцид. Състои се от хачкар, който символично е разделен на две – разделението на народа, живеещ в Армения и Диаспората, и липсващи части, олицетворяващи жертвите от геноцида. Също така символизира обединяващата роля на арменската православна църква. Пред хачкара има бронзова фигура на момче, символизираща Арменския народ, останал жив след масовите погроми и кланета. То е голо, но загърнато с доспехите на славното минало и е вестител за светлото бъдеще на народа.